ddrg/super_eurlex huggingface dataset:
C 399/37

Απόφαση του Γενικού Δικαστηρίου της 17ης Σεπτεμβρίου 2019 – Ιταλία και Eurallumina κατά Επιτροπής

(Συνεκδικασθείσες υποθέσεις T-119/07 και T-207/07) (1)

(Κρατικές ενισχύσεις - Οδηγία 2003/96/ΕΚ - Ειδικοί φόροι κατανάλωσης επί των πετρελαιοειδών - Πετρελαιοειδή τα οποία χρησιμοποιούνται ως καύσιμο για την παραγωγή αλουμίνας - Απαλλαγή από τον ειδικό φόρο κατανάλωσης - Επιλεκτικός χαρακτήρας - Κατευθυντήριες γραμμές για τις κρατικές ενισχύσεις περιφερειακού χαρακτήρα - Κοινοτικό πλαίσιο του 2001 σχετικά με τις κρατικές ενισχύσεις για την προστασία του περιβάλλοντος - Δικαιολογημένη εμπιστοσύνη - Τεκμήριο νομιμότητας των πράξεων των θεσμικών οργάνων - Αρχή της χρηστής διοίκησης - Υποχρέωση αιτιολογήσεως - Αντιφατική αιτιολογία)

(2019/C 399/43)

Γλώσσα διαδικασίας: η ιταλική

Διάδικοι

Προσφεύγουσα στην υπόθεση T-119/07: Ιταλική Δημοκρατία (εκπρόσωποι: G. Palmieri, επικουρούμενη από τους G. Aiello και P. Garofoli, avvocati dello Stato)

Προσφεύγουσα στην υπόθεση T-207/07: Eurallumina SpA (Portoscuso, Ιταλία) (εκπρόσωποι: αρχικώς L. Martin Alegi, R. Denton και E. Cormack, στη συνέχεια L. Martin Alegi, R. Denton, A. Stratakis και L. Philippou, solicitors)

Καθής: Ευρωπαϊκή Επιτροπή (εκπρόσωποι: στην υπόθεση T-119/07, V. Di Bucci, N. Khan, G. Conte και K. Walkerová, και στην υπόθεση T-207/07, αρχικώς V. Di Bucci, N. Khan, G. Conte και K. Walkerová, στη συνέχεια N. Khan και V. Bottka)

Αντικείμενο

Προσφυγές βάσει άρθρου 263 ΣΛΕΕ με αίτημα την ακύρωση, ολική ή μερική, της αποφάσεως 2007/375/ΕΚ της Επιτροπής, της 7ης Φεβρουαρίου 2007, σχετικά με την απαλλαγή από τον ειδικό φόρο κατανάλωσης των πετρελαιοειδών που χρησιμοποιούνται ως καύσιμα για την παραγωγή αλουμίνας στην Gardanne, στην περιοχή Shannon και στη Σαρδηνία, η οποία εφαρμόζεται αντίστοιχα από τη Γαλλία, την Ιρλανδία και την Ιταλία [C 78/2001 ](πρώην NN 22/01), C 79/2001 (πρώην NN 23/01), C 80/2001 (πρώην NN 26/01] (EE 2007, L 147, σ. 29),. 29), στον βαθμό που με αυτήν διαπιστώθηκε ότι η Ιταλική Δημοκρατία είχε χορηγήσει, από 1ης Ιανουαρίου 2004, κρατική ενίσχυση υπό τη μορφή απαλλαγής από τον ειδικό φόρο κατανάλωσης των πετρελαιοειδών τα οποία χρησιμοποιούνταν για την παραγωγή αλουμίνας στη Σαρδηνία (Ιταλία) και διατάχθηκε η Ιταλική Δημοκρατία να ανακτήσει την ενίσχυση και/ή να παύσει ή να αναστείλει τη χορήγησή της.

Διατακτικό

Το Γενικό Δικαστήριο αποφασίζει:

1) Απορρίπτει τις προσφυγές.

2) Καταδικάζει την Ιταλική Δημοκρατία στα δικαστικά έξοδα στην υπόθεση T-119/07.

3) Καταδικάζει την Eurallumina SpA στα δικαστικά έξοδα στην υπόθεση T-207/07.

(1) EE C 129 της 9.6.2007.
Απόφαση του Γενικού Δικαστηρίου της 17ης Σεπτεμβρίου 2019 – Ιρλανδία και Aughinish Alumina κατά Επιτροπής

(Συνεκδικασθείσες υποθέσεις T-129/07 και T-130/07) (1)

(Κρατικές ενισχύσεις - Οδηγία 2003/96/ΕΚ - Ειδικοί φόροι κατανάλωσης επί των πετρελαιοειδών - Πετρελαιοειδή που χρησιμοποιούνται ως καύσιμο για την παραγωγή αλουμίνας - Απαλλαγή από τον ειδικό φόρο κατανάλωσης - Επιλεκτικός χαρακτήρας του μέτρου - Κοινοτικό πλαίσιο του 2001 σχετικά με τις κρατικές ενισχύσεις για την προστασία του περιβάλλοντος)

(2019/C 399/44)

Γλώσσα διαδικασίας: η αγγλική

Διάδικοι

Προσφεύγουσα στην υπόθεση T-129/07: Ιρλανδία (εκπρόσωποι: αρχικώς D. O’Hagan και E. Alkin, στη συνέχεια, E. Alkin, E. Creedon και A. Joyce, και, τέλος, E. Alkin, A. Joyce, M. Browne και G. Hodge, επικουρούμενοι από τον P. McGarry, SC)

Προσφεύγουσα στην υπόθεση T-130/07: Aughinish Alumina Ltd (Askeaton, Ιρλανδία) (εκπρόσωποι: αρχικώς J. Handoll και C. Waterson, και στη συνέχεια C. Waterson και C. Little, solicitors)

Καθής: Ευρωπαϊκή Επιτροπή (εκπρόσωποι: αρχικώς V. Di Bucci, N. Khan, G. Conte και K. Walkerová, και στη συνέχεια N. Khan και V. Bottka).

Αντικείμενο

Προσφυγές βάσει του άρθρου 263 ΣΛΕΕ με αίτημα την ακύρωση, ολική ή μερική, της αποφάσεως 2007/375/ΕΚ της Επιτροπής, της 7ης Φεβρουαρίου 2007, σχετικά με την απαλλαγή από τον ειδικό φόρο κατανάλωσης των πετρελαιοειδών που χρησιμοποιούνται ως καύσιμα για την παραγωγή αλουμίνας στην Gardanne, στην περιοχή Shannon και στη Σαρδηνία, η οποία εφαρμόζεται αντίστοιχα από τη Γαλλία, την Ιρλανδία και την Ιταλία [C 78/2001 ](πρώην NN 22/01), C 79/2001 (πρώην NN 23/01), C 80/2001 (πρώην NN 26/01] (EE 2007, L 147, σ. 29), στον βαθμό που με την απόφαση αυτή διαπιστώθηκε ότι η Ιρλανδία είχε χορηγήσει, από 1ης Ιανουαρίου 2004 κρατική ενίσχυση υπό τη μορφή απαλλαγής από τον ειδικό φόρο κατανάλωσης των πετρελαιοειδών τα οποία χρησιμοποιούνταν για την παραγωγή αλουμίνας στην περιφέρεια Shannon (Ιρλανδία) και διατάχθηκε η Ιρλανδία να ανακτήσει την ενίσχυση και/ή να παύσει ή να αναστείλει τη χορήγησή της.

Διατακτικό

Το Γενικό Δικαστήριο αποφασίζει:

1) Απορρίπτει τις προσφυγές.

2) Καταδικάζει την Ιρλανδία στα δικαστικά έξοδα στην υπόθεση T-129/07.

3) Καταδικάζει την Aughinish Alumina Ltd στα δικαστικά έξοδα στην υπόθεση T-130/07.

(1) EE C 140 της 23.6.2007.
1)

Η Ευρωπαϊκή Επιτροπή παρέβη τις υποχρεώσεις που υπέχει από τη Συνθήκη ΕΚ, διότι παρέλειψε να λάβει απόφαση σχετικά με τη μετάταξη 100 εργαζομένων της Alitalia, για την οποία η Ryanair Ltd υπέβαλε στην Επιτροπή καταγγελία με έγγραφο της 16ης Ιουνίου 2006, σχετικά με την αποζημίωση που καταβλήθηκε μετά τις τρομοκρατικές επιθέσεις της 11ης Σεπτεμβρίου, για την οποία η Ryanair Ltd υπέβαλε στην Επιτροπή καταγγελία με έγγραφα της 3ης Νοεμβρίου και της 13ης Δεκεμβρίου 2005, και σχετικά με τις μειώσεις των αερολιμενικών τελών στα αεροδρόμια κόμβους προς όφελος της Alitalia, για την οποία η Ryanair Ltd υπέβαλε στην Επιτροπή καταγγελία με έγγραφα της 3ης Νοεμβρίου και της 13ης Δεκεμβρίου 2005.
3)

Για τις διαπιστωθείσες στο άρθρο 1, στοιχεία ιγ', ιστ', ιζ', ιη' και κ', της αποφάσεως C(2006) 6762 τελικό παραβάσεις, επιβάλλονται τα ακόλουθα πρόστιμα: — στη Siemens Transmission & Distribution SA και Nuova Magrini Galileo, εις ολόκληρον με τη Schneider Electric SA: 8 100 000 ευρώ· — στη Siemens Transmission & Distribution Ltd, εις ολόκληρον με τη Siemens AG Österreich, τη VA Tech Transmission & Distribution GmbH & Co. KEG, τη Siemens Transmission & Distribution SA και τη Nuova Magrini Galileo: 10 350 000 ευρώ· — στη Siemens Transmission & Distribution Ltd, εις ολόκληρον με τη Siemens AG Österreich και τη VA Tech Transmission & Distribution GmbH & Co. KEG: 2 250 000 ευρώ· — στη Siemens Transmission & Distribution Ltd: 9 450 000 ευρώ.
EL Επίσημη Εφημερίδα της Ευρωπαϊκής Ένωσης C 160/15

Απόφαση του Γενικού Δικαστηρίου της 13ης Απριλίου 2011 — Far Eastern New Century κατά Συμβουλίου

(Υπόθεση T-167/07) (1)

(Ντάμπινγκ - Εισαγωγές τερεφθαλικού πολυαιθυλενίου καταγωγής Ταΐβάν - Καθορισμός του περιθωρίου ντάμπινγκ - Ασύμμετρη μέθοδος υπολογισμού - Διαφορετικές τιμές εξαγωγής ανάλογα με τους αγοραστές και τις χρονικές περιόδους - Περιθώριο ντάμπινγκ του οποίου το πραγματικό εύρος δεν μπορεί να αποδοθεί με τις συμμετρικές μεθόδους υπολογισμού - Υποχρέωση αιτιολογήσεως)

2011/C 160/17

Γλώσσα διαδικασίας: η αγγλική

Διάδικοι

Προσφεύγουσα: Far Eastern New Century Corp., πρώην Far Eastern Textile Ltd (Taipei, Ταϊβάν) (εκπρόσωπος: P. De Baere, δικηγόρος)

Καθού: Συμβούλιο της Ευρωπαϊκής Ένωσης (εκπρόσωποι: J. P. Hix και B. Driessen, επικουρούμενοι από τον G. Berrisch, δικηγόρο)

Παρεμβαίνουσα υπέρ του καθού: Ευρωπαϊκή Επιτροπή (εκπρόσωποι: αρχικώς H. van Vliet και K. Talabér-Ritz, εν συνεχεία H. van Vliet και M. França)

Αντικείμενο

Αίτημα ακυρώσεως του κανονισμού (ΕΚ) 192/2007 του Συμβουλίου, της 22ας Φεβρουαρίου 2007, για την επιβολή οριστικού δασμού αντιντάμπινγκ στις εισαγωγές ορισμένων τύπων τερεφθαλικού πολυαιθυλενίου καταγωγής Ινδίας, Ινδονησίας, Μαλαισίας, Δημοκρατίας της Κορέας, Ταϊλάνδης και Ταϊβάν κατόπιν επανεξέτασης ενόψει της λήξης της ισχύος των μέτρων και μερικής ενδιάμεσης επανεξέτασης σύμφωνα με το άρθρο 11, παράγραφοι 2 και 3, του κανονισμού (ΕΚ) 384/96 (ΕΕ L 59, σ. 1)

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει τη Far Eastern New Century Corp. στα δικαστικά της έξοδα, καθώς και σε εκείνα στα οποία υποβλήθηκε το Συμβούλιο της Ευρωπαϊκής Ένωσης.

3) Καταδικάζει την Ευρωπαϊκή Επιτροπή στα δικαστικά της έξοδα.

(1) EE C 170 της 21.7.2007.
EL Επίσημη Εφημερίδα της Ευρωπαϊκής Ένωσης C 194/12

Απόφαση του Γενικού Δικαστηρίου της 18ης Μαΐου 2011 — IIC-Intersport International Corporation κατά ΓΕΕΑ — McKenzie Corporation (McKENZIE)

(Υπόθεση T-502/07) (1)

(Κοινοτικό σήμα - Διαδικασία ανακοπής - Αίτηση καταχωρίσεως του εικονιστικού κοινοτικού σήματος McKENZIE - Προγενέστερο λεκτικό και προγενέστερο εικονιστικό κοινοτικό σήμα McKINLEY - Σχετικός λόγος απαραδέκτου - Κίνδυνος συγχύσεως - Άρθρο 8, παράγραφος 1, στοιχείο β', του κανονισμού (ΕΚ) 40/94 (νυν άρθρο 8, παράγραφος 1, στοιχείο 'β, του κανονισμού (ΕΚ) 207/2009)

2011/C 194/17

Γλώσσα διαδικασίας: η αγγλική

Διάδικοι

Προσφεύγουσα: IIC-Intersport International Corporation GmbH (Ostermundigen, Ελβετία) (εκπρόσωπος: P.J.M. Steinhauser, δικηγόρος)

Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωποι: A. Folliard-Monguiral και D. Botis)

Αντίδικος ενώπιον του τμήματος προσφυγών του ΓΕΕΑ, παρεμβαίνουσα ενώπιον του Γενικού Δικαστηρίου: The McKenzie Corp. Ltd (Ponteland Village, Newcastle Upon Tyne, Ηνωμένο Βασίλειο) (εκπρόσωποι: D. Alexander, QC, R. Kempner και O.M. Delafaille, solicitors)

Αντικείμενο

Προσφυγή ακυρώσεως κατά της αποφάσεως του δευτέρου τμήματος προσφυγών του ΓΕΕΑ της 15ης Οκτωβρίου 2007 (υποθέση R 1425/2006-2), σχετικά με διαδικασία ανακοπή μεταξύ των The McKenzie Corporation Ltd και IIC — Intersport International Corp. GmbH.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει την IIC-Intersport International Corp. GmbH στα δικαστικά έξοδα.

(1) EE C 51 της 23.2.2008.
EL Επίσημη Εφημερίδα της Ευρωπαϊκής Ένωσης C 252/31

Απόφαση του Γενικού Δικασηρίου της 12ης Ιουλίου 2011 — Fuji Εlectric κατά Επιτροπής

(Υπόθεση T-132/07) (1)

(Ανταγωνισμός - Συμπράξεις - Αγορά των σχεδίων σχετικά με τους εξοπλισμούς μεταγωγής με μόνωση αερίου - Απόφαση διαπιστώνουσα παράβαση του άρθρου 81 ΕΚ και του άρθρου 53 της Συμφωνίας ΕΟΧ - Κατανομή της αγοράς - Απόδειξη της παραβάσεως - Καταλογισμός της παραβατικής συμπεριφοράς - Διάρκεια της παραβάσεως - Πρόστιμα - Ελαφρυντικές περιστάσεις - Συνεργασία)

2011/C 252/72

Γλώσσα διαδικασίας: η αγγλική

Διάδικοι

Προσφεύγουσα: Fuji Electric Co. Ltd (πρώην Fuji Electric Holdings Co. Ltd και δικαιοδόχος της Fuji Electric Systems Co. Ltd) (Καβασάκι, Ιαπωνία) (εκπρόσωποι: P. Chappatte και P. Walter, solicitors)

Καθής: Ευρωπαϊκή Επιτροπή (εκπρόσωποι: αρχικώς F. Arbault, κατόπιν X. Lewis, J. Bourke και Ronkes Agerbeek, και τελικώς N. Khan και F. Ronkes Agerbeek, επικουρούμενοι από τον J. Holmes, barrister)

Αντικείμενο

Αίτημα περί μερικής ακυρώσεως της αποφάσεως C(2006) 6762 τελικό της Επιτροπής, της 24ης Ιανουαρίου 2007, σχετικά με διαδικασία εφαρμογής του άρθρου 81 [ΕΚ] και του άρθρου 53 της Συμφωνίας ΕΟΧ (Υπόθεση COMP/F/38.899 — Εξοπλισμός μεταγωγής με μόνωση αερίου), και αίτημα περί μειώσεως του επιβληθέντος στη Fuji Electric Holdings και στη Fuji Electric Systems προστίμου.

Διατακτικό

Το Γενικό Δικαστήριο αποφασίζει:

1) Ακυρώνει το άρθρο 1, στοιχείο θ', και το άρθρο 2, στοιχείο δ', της αποφάσεως C(2006) 6762 τελικό της Επιτροπής, της 24ης Ιανουαρίου 2007, σχετικά με διαδικασία εφαρμογής του άρθρου 81 [ΕΚ] και του άρθρου 53 της Συμφωνίας ΕΟΧ (Υπόθεση COMP/F/38.899 — Εξοπλισμός μεταγωγής με μόνωση αερίου), καθόσον διαπιστώνουν ή βασίζονται στη διαπίστωση ότι η Fuji Electric Systems Co. Ltd, δικαιοδόχος της οποίας είναι η Fuji Electric Co. Ltd, δύναται να θεωρηθεί ως προσωπικώς υπεύθυνη για την παράβαση κατά τη διάρκεια της περιόδου από τον Σεπτέμβριο του 2000 έως τις 30 Ιουνίου 2001.

2) Καθορίζει σε 2 200 000 ευρώ το ποσό του προστίμου που επιβλήθηκε στη Fuji Electric, πρώην Fuji Electric Holdings Co. Ltd και δικαιοδόχου της Fuji Electric Systems, στο άρθρο 2, στοιχείο δ', της αποφάσεως C(2006) 6762 τελικό.

3) Η Ευρωπαϊκή Επιτροπή φέρει το ένα τέταρτο των δικαστικών εξόδων στα οποία υποβλήθηκε η Fuji Electric καθώς και το ένα τέταρτο των δικαστικών της εξόδων.

4) Η Fuji Electric φέρει τα τρία τέταρτα των δικαστικών της εξόδων καθώς και τα τρία τέταρτα των δικαστικών εξόδων στα οποία υποβλήθηκε η Ευρωπαϊκή Επιτροπή.

(1) ΕΕ C 140 της 23.6.2007.
EL Επίσημη Εφημερίδα της Ευρωπαϊκής Ένωσης C 301/24

Απόφαση του Γενικού Δικαστηρίου της 13ης Σεπτεμβρίου 2010 — Ιταλία κατά Επιτροπής

(Συνεκδικασθείσες υποθέσεις T-166/07 και T-285/07) (1)

(Γλωσσικό καθεστώς - Προκήρυξη γενικών διαγωνισμών για την πρόσληψη υπαλλήλων διοικήσεως και βοηθών διοικήσεως - Δημοσίευση σε τρεις επίσημες γλώσσες - Τροπολογίες - Δημοσίευση σε όλες τις επίσημες γλώσσες - Κανονισμός αριθ. 1 - Άρθρα 27, 28 και άρθρο 29, παράγραφος 1, του ΚΥΚ - Άρθρο 1, παράγραφοι 1 και 2, του παραρτήματος III του ΚΥΚ - Υποχρέωση αιτιολογήσεως - Αρχή της απαγορεύσεως των διακρίσεων - Κατάχρηση εξουσίας)

2010/C 301/38

Γλώσσα διαδικασίας: η ιταλική

Διάδικοι

Προσφεύγουσα: Ιταλική Δημοκρατία (εκπρόσωποι: στην υπόθεση T-166/07, P. Gentili, avvocato dello Stato, και, στην υπόθεση T-285/07, αρχικώς P. Gentili και I. Braguglia, στη συνέχεια P. Gentili και R. Adam, και τέλος P. Gentili και I. Bruni)

Καθής: Ευρωπαϊκή Επιτροπή (εκπρόσωποι: στην υπόθεση T-166/07, αρχικώς J. Currall, H. Krämer και M. Velardo, στη συνέχεια J. Curral και I. Baquero Cruz, επικουρούμενοι από τον A. Dal Ferro, δικηγόρο, και στην υπόθεση T-285/07, αρχικώς, J. Currall και A. Aresu, στη συνέχεια J. Currall και I. Baquero Cruz, επικουρούμενοι από τον A. Dal Ferro)

Παρεμβαίνουσες υπέρ της προσφεύγουσας: Δημοκρατία της Λιθουανίας (εκπρόσωπος: D. Kriaučiūnas) (υπόθεση T-166/07) και Ελληνική Δημοκρατία (εκπρόσωποι: Σ. Βοδινά και Μ. Μιχελογιαννάκης) (υπόθεση T-285/07)

Αντικείμενο

Αίτηση ακυρώσεως των προκηρύξεων των γενικών διαγωνισμών EPSO/AD/94/07, για την κατάρτιση πίνακα προσλήψεως υπαλλήλων διοικήσεως (AD 5) στον τομέα της πληροφόρησης, της επικοινωνίας και των μέσων μαζικής ενημέρωσης (EE 2007, C 45 A, σ. 3), EPSO/AST/37/07, για την κατάρτιση πίνακα προσλήψεως βοηθών διοικήσεως (AST 3) στον τομέα της επικοινωνίας και της πληροφόρησης (ΕΕ 2007, C 45 A, σ.15), και EPSO/AD/95/07, για την κατάρτιση πίνακα προσλήψεως υπαλλήλων διοικήσεως (AD5) στον τομέα της πληροφόρησης (βιβλιοθήκη/τεκμηρίωση) (EE 2007, C 103 A, σ. 7).

Διατακτικό

Το Γενικό Δικαστήριο αποφασίζει:

1) Απορρίπτει τις προσφυγές.

2) Η Ιταλική Δημοκρατία φέρει τα δικαστικά της έξοδα, καθώς και εκείνα της Ευρωπαϊκής Επιτροπής.

3) Η Δημοκρατία της Λιθουανίας και η Ελληνική Δημοκρατία φέρουν τα δικαστικά τους έξοδα.

(1) EE C 155 της 7.7.2007.
EL Επίσημη Εφημερίδα της Ευρωπαϊκής Ένωσης C 113/40

Απόφαση του Γενικού Δικαστηρίου της 18ης Μαρτίου 2010 — KEK Δίαυλος κατά Επιτροπής

(Υπόθεση T-190/07) (1)

(Χρηματοδοτική συνδρομή που καταβλήθηκε εντός του πλαισίου του προγράμματος πληροφορήσεως του ευρωπαίου πολίτη (Prince) - Σχέδιο προετοιμασίας των μαθητών για την εισαγωγή του ευρώ - Απόφαση με την οποία διατάσσεται η επιστροφή μιας προκαταβολής - Υποχρέωση αιτιολογήσεως - Πλάνη εκτιμήσεως)

2010/C 113/63

Γλώσσα διαδικασίας: η ελληνική

Διάδικοι

Προσφεύγουσα: KEK Δίαυλος (Αθήνα, Ελλάδα) (εκπρόσωπος: Δ. Χατζημιχάλης, δικηγόρος)

Καθής: Ευρωπαϊκή Επιτροπή (εκπρόσωποι: M. Κοντού-Durande και S. Petrova, επικουρούμενες από τον Ε. Πολίτη, δικηγόρο)

Αντικείμενο

Αίτημα ακυρώσεως της αποφάσεως Ε(2006) 465 τελικό της Επιτροπής, της 23ης Φεβρουαρίου 2006, με την οποία διατάχθηκε η επιστροφή της προκαταβολής, πλέον τόκων υπερημερίας, που καταβλήθηκε βάσει της συμβάσεως χρηματοδοτικής συνδρομής η οποία συνήφθη στο πλαίσιο του προγράμματος Prince για μια δράση υπό τον τίτλο «The EURO — Its genuine and essential impact on schoolchildren» (Eurogenesis) σχετικά με την προετοιμασία των μαθητών για την εισαγωγή του ευρώ.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει την KEK Δίαυλος στα δικαστικά έξοδα.

(1) EE C 211 της 8.9.2007.
EL Επίσημη Εφημερίδα της Ευρωπαϊκής Ένωσης C 148/26

Απόφαση του Γενικού Δικαστηρίου της 15ης Απριλίου 2010 — Cabel Hall Citrus κατά ΓΕΕΑ — Casur (EGLÉFRUIT)

(Υπόθεση T-488/07) (1)

(Κοινοτικό σήμα - Διαδικασία αναγνωρίσεως της ακυρότητας - Λεκτικό κοινοτικό σήμα EGLÉFRUIT - Προγενέστερο λεκτικό κοινοτικό σήμα UGLI και προγενέστερο εικονιστικό εθνικό σήμα UGLI Fruit - but the affliction is only skin deep - Σχετικός λόγος απαραδέκτου - Απουσία κινδύνου συγχύσεως - Άρθρο 8, παράγραφος 1, στοιχείο β', και άρθρο 52, παράγραφος 1, στοιχείο α', του κανονισμού (ΕΚ) 40/94 [νυν άρθρο 8, παράγραφος 1, στοιχείο β', και άρθρο 53, παράγραφος 1, στοιχείο α', του κανονισμού (ΕΚ) 207/2009])

2010/C 148/46

Γλώσσα διαδικασίας: η αγγλική

Διάδικοι

Προσφεύγουσα: Cabel Hall Citrus Ltd (George Town, Grand Cayman, Νήσοι Κέιμαν) (εκπρόσωπος: C. Rogers, barrister)

Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (εκπρόσωπος: D. Botis)

Αντίδικος ενώπιον του τμήματος προσφυγών του ΓΕΕΑ: Casur S. Coop. Andaluza (Viator, Ισπανία)

Αντικείμενο

Προσφυγή κατά της αποφάσεως του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 19ης Σεπτεμβρίου 2007 (υπόθεση R 293/2007-1), σχετικά με διαδικασία αναγνωρίσεως της ακυρότητας σήματος μεταξύ Cabel Hall Citrus Ltd και Casur S. Coop. Andaluza.

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.

2) Καταδικάζει την Cabel Hall Citrus Ltd στα δικαστικά έξοδα.

(1) ΕΕ C 64 της 8.3.2008.
EL Επίσημη Εφημερίδα της Ευρωπαϊκής Ένωσης C 113/35

Διάταξη του Πρωτοδικείου της 19ης Μαρτίου 2009 — Telecom Italia Media κατά Επιτροπής

(Υπόθεση T-96/07) (1)

(Κρατικές ενισχύσεις - Επιδοτήσεις για την αγορά ψηφιακών αποκωδικοποιητών - Τηλεπικοινωνίες - Απόφαση της Επιτροπής με την οποία η ενίσχυση κρίνεται ασύμβατη με την κοινή αγορά - Απόφαση του κράτους μέλους, ληφθείσα κατά τη διάρκεια της δίκης, να μην αναζητήσει τα ποσά της ενισχύσεως από την επιχείρηση που προσέβαλε την απόφαση της Επιτροπής με προσφυγή ακυρώσεως - Εξάλειψη του εννόμου συμφέροντος - Κατάργηση της δίκης)

2009/C 113/72

Γλώσσα διαδικασίας: η ιταλική

Διάδικοι

Προσφεύγουσα: Telecom Italia Media (TI Media) SpA (Ρώμη, Ιταλία) (εκπρόσωποι: F. Bassan και S. Venturini, δικηγόροι)

Καθής: Επιτροπή των Ευρωπαϊκών Κοινοτήτων (εκπρόσωποι: E. Righini, G. Conte και B. Martenczuk)

Παρεμβαίνουσα υπέρ της καθής: Sky Italia Srl (Ρώμη, Ιταλία) (εκπρόσωποι: F. González Díaz και D. Gerard, δικηγόροι)

Αντικείμενο

Αίτημα ακυρώσεως της αποφάσεως 2007/374/ΕΚ της Επιτροπής, της 24ης Ιανουαρίου 2007, σχετικά με την κρατική ενίσχυση C 52/2005 (ex ΝΝ 88/2005, ex CP101/2004), που χορήγησε η Ιταλική Δημοκρατία μέσω επιδοτήσεως για την αγορά ψηφιακών αποκωδικοποιητών (ΕΕ L 147, σ. 1).

Διατακτικό

Το Πρωτοδικείο διατάσσει:

1. Παρέλκει πλέον η έκδοση αποφάσεως επί της προσφυγής.

2. Κάθε διάδικος φέρει τα δικαστικά του έξοδα.

(1) ΕΕ C 117 της 29.5.2007.
EL Επίσημη Εφημερίδα της Ευρωπαϊκής Ένωσης C 180/45

Απόφαση του Πρωτοδικείου της 11ης Ιουνίου 2009 — Last Minute Network κατά ΓΕΕΑ — Last Minute Tour (LAST MINUTE TOUR)

(Συνεκδικασθείσες υποθέσεις T-114/07 και T-115/07) (1)

(Κοινοτικό σήμα - Διαδικασία κηρύξεως ακυρότητας - Εικονιστικό κοινοτικό σήμα LAST MINUTE TOUR - Μη καταχωρισμένο προγενέστερο εθνικό σήμα LASTMINUTE.COM - Σχετικός λόγος απαραδέκτου - Παραπομπή στο εθνικό δίκαιο που διέπει το προγενέστερο σήμα - Σύστημα κανόνων που διέπει την αγωγή του common law λόγω προσβολής διακριτικού σημείου (action for passing off) - Άρθρο 8, παράγραφος 4, και άρθρο 52, παράγραφος 1, στοιχείο γ', του κανονισμού (ΕΚ) 40/94 (νυν, αντιστοίχως, άρθρο 8, παράγραφος 4, και άρθρο 53, παράγραφος 1, στοιχείο γ', του κανονισμού (ΕΚ) 207/2009))

2009/C 180/83

Γλώσσα διαδικασίας: η αγγλική

Διάδικοι

Προσφεύγουσα: Last Minute Network Ltd (Λονδίνο, Ηνωμένο Βασίλειο) (εκπρόσωποι: P. Brownlow, solicitor, και S. Malynicz, barrister)

Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωποι: D. Botis και A. Folliard-Monguiral)

Αντίδικος ενώπιον του τμήματος προσφυγών του ΓΕΕΑ, παρεμβαίνουσα ενώπιον του Πρωτοδικείου: Last Minute Tour SpA (Μιλάνο, Ιταλία) (εκπρόσωποι: D. Caneva και G. Locurto, δικηγόροι)

Αντικείμενο

Δύο προσφυγές κατά των αποφάσεων που εξέδωσε το δεύτερο τμήμα προσφυγών του ΓΕΕΑ στις 8 Φεβρουαρίου 2007 (υποθέσεις R 256/2006-2 και R 291/2006-2), στο πλαίσιο διαδικασιών κηρύξεως ακυρότητας μεταξύ Last Minute Network Ltd και Last Minute Tour SpA.

Διατακτικό

Το Πρωτοδικείο αποφασίζει:

1) Ακυρώνει τις αποφάσεις του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 8ης Φεβρουαρίου 2007 (υποθέσεις R 256/2006-2 και R 291/2006-2).

2) Παρέλκει η απόφανση επί του δευτέρου αιτήματος της Last Minute Network Ltd.

3) Το ΓΕΕΑ φέρει τα δικαστικά του έξοδα, καθώς και τα δικαστικά έξοδα της Last Minute Network.

4) Η Last Minute Tour SpA φέρει τα δικαστικά της έξοδα.

(1) EE C 129 της 9.6.2007.
EL Επίσημη Εφημερίδα της Ευρωπαϊκής Ένωσης C 19/28

Απόφαση του Πρωτοδικείου της 26ης Νοεμβρίου 2008 — New Look κατά ΓΕΕΑ (NEW LOOK)

(Υπόθεση T-435/07) (1)

(Κοινοτικό σήμα - Αίτηση καταχωρίσεως του λεκτικού κοινοτικού σήματος NEW LOOK - Απόλυτος λόγος απαραδέκτου - Έλλειψη διακριτικού χαρακτήρα αποκτηθέντος λόγω χρήσεως - Άρθρο 7, παράγραφος 3, του κανονισμού (ΕΚ) 40/94)

(2009/C 19/54)

Γλώσσα διαδικασίας: η αγγλική

Διάδικοι

Προσφεύγουσα: New Look Ltd (Weymouth, Ηνωμένο Βασίλειο) (εκπρόσωποι: S. Malynicz, barrister, M. Blair και K. Gilbert, solicitors)

Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: Δ. Μποτής)

Αντικείμενο

Προσφυγή κατά της αποφάσεως του δευτέρου τμήματος προσφυγών του ΓΕΕΑ, της 3ης Σεπτεμβρίου 2007 (υπόθεση R 670/2007-2), σχετικά με αίτηση καταχωρίσεως του λεκτικού σήματος NEW LOOK ως κοινοτικού σήματος.

Διατακτικό

Το Πρωτοδικείο αποφασίζει:

1. Απορρίπτει την προσφυγή

2. Καταδικάζει τη New Look Ltd στα δικαστικά έξοδα.

(1) ΕΕ C 37 της 9.2.2008.
2)

Η Foshan Shunde Yongjian Housewares & Hardware Co. Ltd φέρει τα δικαστικά της έξοδα, καθώς και εκείνα στα οποία υποβλήθηκαν το Συμβούλιο, η Vale Mill (Rochdale) Ltd, η Pirola SpA και η Colombo New Scal SpA.
EL Επίσημη Εφημερίδα της Ευρωπαϊκής Ένωσης C 209/51

Απόφαση του Πρωτοδικείου της 2ας Ιουλίου 2008 — Ashoka κατά ΓΕΕΑ (DREAM IT, DO IT!)

(Υπόθεση T-186/07) (1)

(Κοινοτικό σήμα - Αίτηση καταχωρίσεως λεκτικού κοινοτικού σήματος DREAM IT, DO IT! - Απόλυτος λόγος απαραδέκτου - Έλλειψη διακριτικού χαρακτήρα - Άρθρο 7, παράγραφος 1, στοιχείο β', του κανονισμού (ΕΚ) 40/94)

(2008/C 209/89)

Γλώσσα διαδικασίας: η αγγλική

Διάδικοι

Προσφεύγουσα: Ashoka (Arlington, Βιρτζίνια, Ηνωμένες Πολιτείες) (εκπρόσωποι: A. Link και A. Jaeger-Lenz, δικηγόροι)

Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: G. Schneider)

Αντικείμενο

Προσφυγή κατά της αποφάσεως του πρώτου τμήματος προσφυγών του ΓΕΕΑ της 15ης Μαρτίου 2007 (υπόθεση R 635/2006-1) σχετικά με την καταχώριση του λεκτικού σημείου DREAM IT, DO IT! ως κοινοτικού σήματος.

Διατακτικό

Το Πρωτοδικείο αποφασίζει:

1) Απορρίπτει την προσφυγή.

2) Καταδικάζει την Ashoka στα δικαστικά έξοδα.

(1) ΕΕ C 170 της 21.7.2007.
1)

Ακυρώνει το άρθρο 2, στοιχείο ιβ', της αποφάσεως C(2006) 4090 τελικό της Επιτροπής, της 13ης Σεπτεμβρίου 2006, σχετικά με διαδικασία βάσει του άρθρου 81 (ΕΚ) [Υπόθεση COMP/F/38.456 — Πίσσα (Κάτω Χώρες)] κατά το μέρος που επιβάλλεται στις Shell Petroleum NV, The Shell Transport and Trading Company Ltd και Shell Nederland Verkoopmaatschappij BV πρόστιμο ύψους 108 εκατομμυρίων ευρώ.